
Mae GAVO yn cefnogi, yn hwyluso ac yn trefnu newid cadarnhaol i Lesiant pobl a chymunedau drwy ddulliau cydweithredol

Rheolwr Busnes a Gwasanaethau Corfforaethol
Cyflog Scp 44 – 47  (£46,283–£49,581)
37 Awr yr wythnos
Parhaol
Swyddfa gyda gweithio hyblyg wedi'i gefnogi ar draws swyddfeydd GAVO yn Wledig Gwent
(Caerffili, Blaenau Gwent, Sir Fynwy, Casnewydd)
Gwybodaeth am y swydd  
Arwain gwasanaethau corfforaethol a pherfformiad sefydliadol GAVO yn effeithiol, gan sicrhau bod y systemau, yr adnoddau a’r swyddogaethau cymorth sydd eu hangen i gyflawni blaenoriaethau strategol GAVO yn cael eu gweithredu’n effeithiol. 
Bydd deiliad y swydd yn gweithio’n agos gyda’r Prif Weithredwr, y Dirprwy Brif Weithredwr a’r Rheolwyr Strategol i lywio’r gwaith o gyflawni’r Cynllun Busnes/ Gweithredu, i gryfhau perfformiad y sefydliad, i gefnogi’r gwaith o gynhyrchu incwm a chynaliadwyedd, ac i sicrhau ein bod yn nodi cyfleoedd, risgiau a meysydd tangyflawni, ac yn gweithredu arnynt. 
Bydd y Rheolwr Busnes a Gwasanaethau Corfforaethol yn aelod allweddol o’r Uwch Dîm Rheoli a bydd yn cyfrannu at arweinyddiaeth gyffredinol, datblygiad a gwelliant parhaus GAVO. 
Amdanoch chi 
Byddwch yn rheolwr profiadol sydd â’r gallu i arwain gwasanaethau corfforaethol a dylanwadu ar berfformiad sefydliadol. Byddwch yn gyfforddus yn gweithio ar lefelau strategol a gweithredol, a byddwch yn sicrhau bod ein systemau, ein hadnoddau a’n prosesau’n cefnogi’r gwaith o gyflawni blaenoriaethau GAVO yn effeithiol. 
Byddwch yn drefnus iawn, yn dda am ganfod datrysiadau ac yn gallu meithrin perthnasoedd cryf â chydweithwyr, ymddiriedolwyr a phartneriaid allanol. Bydd gennych brofiad o gynllunio busnes, monitro perfformiad a rheoli newid, a byddwch yn defnyddio’r profiad hwnnw i nodi risgiau, cyfleoedd a meysydd i’w gwella, gan gymryd camau gweithredu i wella canlyniadau. 
Fel aelod o'r Uwch Dîm Rheoli, byddwch yn darparu arweinyddiaeth gref, yn hyrwyddo atebolrwydd a chydweithio, ac yn cyfrannu at welliant parhaus a chynaliadwyedd y sefydliad. Bydd gennych ddealltwriaeth hefyd o adnoddau a chyfleusterau corfforaethol a materion rheoli ystadau, a byddwch yn sicrhau bod gofynion gweithredol yn cael eu cefnogi’n effeithiol. 
Yn bwysicaf oll, byddwch yn rhannu gwerthoedd GAVO ac wedi ymrwymo i sicrhau canlyniadau cadarnhaol i gymunedau ledled Gwent.
Gwybodaeth Amdanom Ni 

Cymdeithas Mudiadau Gwirfoddol Gwent (GAVO) yw’r Cyngor Gwirfoddol Sirol (CGS) mwyaf yng Nghymru a gefnogir gan Fwrdd Ymddiriedolwyr. Rydym yn darparu ein gwasanaethau ar draws pedair ardal Awdurdod Lleol yng Ngwent; Blaenau Gwent, Caerffili, Sir Fynwy a Chasnewydd.  Ein gweledigaeth yw bod yn Sefydliad canolog sy’n arwain ac yn sbarduno cymdeithas lle mae cymunedau, unigolion a sefydliadau’n gweithio gyda’i gilydd mewn diwylliant o gydraddoldeb, cydberchnogaeth, cyfrifoldeb a chefnogaeth i greu dyfodol cynaliadwy i bawb.

Byddwch yn cael
· 33 diwrnod o wyliau blynyddol gan gynnwys gwyliau banc a 5 diwrnod ychwanegol o wyliau GAVO
· Cynllun pensiwn
· Tâl salwch galwedigaethol
· Rhaglen Cymorth i Weithwyr (EAP)/Porth llesiant
· Cynllun beicio i’r gwaith
· Arferion gweithio hyblyg

I gael rhagor o wybodaeth, cysylltwch â stephen.tiley@gavo.org.uk /  07483 128084 

I gael pecyn ymgeisio, ewch i www.gavo.org.uk, a chlicio “About”- “Work With Us”.  Ni dderbynnir CVs. Dim ond ymgeiswyr sydd wedi cyrraedd y rhestr fer y byddwn ni’n cysylltu â nhw. Bydd gofyn cael archwiliad sylfaenol gan y Gwasanaeth Datgelu a Gwahardd ar gyfer y swyddi hyn.   

Mae GAVO wedi ymrwymo i geisio sicrhau gweithlu sy’n fwy cynrychioliadol o’r boblogaeth mae’n ei gwasanaethu, ac mae’n croesawu ceisiadau gan bobl o gymunedau lleiafrifoedd ethnig yn arbennig. Detholir ar sail gallu a sgiliau i gyflawni’r swydd.

Dylid anfon ffurflenni cais wedi’u llenwi at recruitment@gavo.org.uk 

Dyddiad Cau:  Dydd Llun 02 Tachwedd 10am.       Dyddiad y Cyfweliad: 18 Tachwedd 2026

